CELEX: C2005/330/07
Language: et
Date: 2005-12-24 00:00:00
Title: Euroopa Kohtu (esimene koda)  27. oktoobri 2005.  aasta otsus kohtuasjas C-437/03: Euroopa Ühenduste Komisjon  versus  Austria Vabariik (Liikmesriigi kohustuste rikkumine — Direktiivid 78/686/EMÜ ja 78/687/EMÜ — Hambaarstid)

24.12.2005   
            
            
               ET
            
            
               Euroopa Liidu Teataja
            
            
               C 330/4
            
         EUROOPA KOHTU
   (esimene koda)
   27. oktoobri 2005. aasta otsus
   kohtuasjas C-437/03: Euroopa Ühenduste Komisjon versus Austria Vabariik (1)
   
   (Liikmesriigi kohustuste rikkumine - Direktiivid 78/686/EMÜ ja 78/687/EMÜ - Hambaarstid)
   (2005/C 330/07)
   Kohtumenetluse keel: saksa
   Kohtuasjas C-437/03: Euroopa Ühenduste Komisjon (esindajad: C. Schmidt, C. Tufvesson ja A. Manville) v. Austria Vabariik (esindaja E. Riedl), mille esemeks on EÜ artikli 226 alusel esitatud liikmesriigi kohustuste rikkumise tuvastamise hagi, mis esitati 16 oktoobril 2003, tegi Euroopa Kohus (esimene koda), koosseisus: koja esimees P. Jann, kohtunikud K. Schiemann (ettekandja), N. Colneric, K. Lenaerts ja E. Juhász; kohtujurist: A. Tizzano, kohtusekretär: R. Grass, 27. oktoobril 2005 otsuse, mille resolutiivosa on järgmine:
   
               1.
            
            
               Kuna Austria Vabariik lubas hambaarste käsitleva seaduse (Dentistengesetz) § 4 lõikes 3 ja §-s 6 sätestatud dentistidel (Dentisten):
               
                           —
                        
                        
                           tegutseda kutsenimetuse “hambaarst” (Zahnarzt) või “hambaarst (dentist)” (Zahnarzt (Dentist)) all ning
                        
                     
                           —
                        
                        
                           kasutada erandit, mis on ette nähtud nõukogu 25. juuli 1978. aasta direktiivi 78/686/EMÜ, mis käsitleb hambaarstide diplomite, tunnistuste ja muude kvalifikatsiooni tõendavate dokumentide vastastikust tunnustamist ja mis sisaldab meetmeid asutamisõiguse ja teenuste osutamise vabaduse tulemusliku rakendamise hõlbustamiseks, mida on muudetud Euroopa Parlamendi ja nõukogu 14. mai 2001. aasta direktiiviga 2001/19/EÜ, artiklis 19b,
                           kuigi nad ei vasta nõukogu 25. juuli 1978. aasta direktiivi 78/687/EMÜ hambaarstide tegevust käsitlevate õigus- ja haldusnormide ühtlustamise kohta, mida on muudetud direktiiviga 2001/19, artiklis 1 sätestatud miinimumnõuetele, et nimetatud direktiivide regulatsioon neile laieneks,
                        
                     on Austria Vabariik rikkunud direktiivi 78/686 artiklitest 1 ja 19b ning direktiivi 78/687 artiklist 1 tulenevaid kohustusi.
            
         
               2.
            
            
               Jätta ülejäänud osas hagi rahuldamata.
            
         
               3.
            
            
               Austria Vabariik ja Euroopa Ühenduste Komisjon kannavad oma kohtukulud ise.
            
         
      (1)  ELT C 304, 13.12.2003.